### Beslutning

Sara Winther og Finn Bach kunne tiltræde indstillingen med bemærkning om, at udvalget anbefaler, at i den efterfølgende bearbejdning af projektet arbejdes med nedsivning af regnvand, herunder belægninger med nedsivningsmulighed, begrønning med videre.

 Iver Petersen tog forbehold med henblik på en nærmere drøftelse i byrådsgruppen.

Tilladelse til at opføre etageboligbebyggelse på [adresse], 8000 Aarhus C.

### Resumé

Der er søgt om tilladelse til at opføre etageboligbebyggelse i gårdrummet på ejendommen [adresse] 20, 8000 Aarhus C.

 Projektet er i overensstemmelse med kommuneplanens rammebestemmelse, idet både etageantal og bebyggelsesprocent er overholdt. Kommuneplanen indeholder ikke bestemmelser om, at der ikke kan opføres byggeri i gårdrummet.

 En partshøring har medført en række indsigelser. I indsigelserne peges der hovedsagligt på udsigtsforhold, parkeringsforhold, skyggegener, forringet lysindfald, indbliksgener, forringelse af brugs- og salgsværdi, gener under byggeperioden, skader som følge af byggeriet og modstand mod at det grønne gårdmiljø fjernes.

 Projektet vurderes ikke at medføre væsentlige indbliks- eller skyggegener, der rækker ud over, hvad der må forventes i midtbyen.

### Indstilling

At byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

25-05-2016 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-05-2016 Magistraten
Fremsendes til [adresse] med bemærkning, at Magistraten i mødet den 30. maj 2016 anbefaler, at byrådet tiltræder Magistratsafdelingen for Teknik og Miljøs indstilling af 17. maj 2016.

 Borgmester Torben Kristensen, rådmand Simon Henriksen, Michelle Kjær og Nick Poulsen var forhindret i at deltage i mødet.
 08-06-2016 [adresse]
Fremsendes til Teknisk Udvalg til behandling i henhold til beslutning i byrådets møde den 8. juni 2016.
 20-06-2016 Teknisk Udvalg
Sara Winther og Finn Bach kunne tiltræde indstillingen med bemærkning om, at udvalget anbefaler, at i den efterfølgende bearbejdning af projektet arbejdes med nedsivning af regnvand, herunder belægninger med nedsivningsmulighed, begrønning med videre.

 Iver Petersen tog forbehold med henblik på en nærmere drøftelse i byrådsgruppen.
 22-06-2016 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 22. juni 2016 har vedtaget Magistratens indstilling i overensstemmelse med erklæring fra Teknisk Udvalg af 20. juni 2016.

 Enhedslisten de Rød-Grønnes byrådsgruppe kunne ikke tiltræde indstillingen.